রাশিয়া বিশ্বকাপে হ্যাটট্রিক করলেন ইংল্যান্ড অধিনায়ক হ্যারি কেইন; অবশ্য এর মধ্যে দুটি গোলই ছিল প্যানাল্টি থেকে। এর মধ্যদিয়ে এই ম্যাচে পনামার বিরুদ্ধে ৬-১ গোলের বড় ব্যবধানে জয় পেয়েছে তার দল। আজ রোববার দিনের প্রথম ম্যাচে প্রতিপক্ষ পানামাকে নিয়ে যেন রীতিমত ছেলে খেলায় মেতে উঠে ইংলিশরা। প্রথমার্ধেই পানামার জালে ৫ গোল পাঠিয়েছিল তারা। খেলার ৮ মিনিটেই জন স্টোনের গোলে প্রথম সফলতা দিয়ে শুরু করে দলটি। খেলার ২২ মিনিট ও প্রথমার্ধের ইনজুরি টাইমে প্যানাল্টি থেকে গোল করেন হ্যারি কেইন। খেলার ৩৬ মিনিটে জেসে লিংগার্ড, আর ৪০ মিনিটে জন স্টোন গোল করে ব্যবধান বাড়ান। তারপর আবার ৬২ মিনিটে গোল করে হেটট্রিক পূর্ণ করেন কেইন। তবে খেলার ৭৮ মিনিটে একটি গোল পরিশোধ করে পানামা। আর গোলটি করেন বদলি খেলোয়াড় ফিলিপ বলয়।